28. ΑΠΟΦΑΣΙΣ ΥΠΟΥΡΓΟΥ ΣΥΝΤΟΝΙΣΜΟΥ Αριθ.ΧΔ.14510 της 9/18 Δεκ. 1976 (ΦΕΚ Β΄1518) Περί συμμετοχής μελετητικών γραφείων, εις εκδήλωσιν ενδιαφέροντος, δια την ανάληψιν μελέτης Προγράμματος Δημοσίων Επενδύσεων. Έχοντες υπ’ όψιν: 1.Την διέπουσαν τας δημοσίας Επενδύσεις Νομοθεσίαν. 2.Την υπ’ αριθ. Χ.Δ. 9035/30-7-73 Γενικήν Απόφασιν ΄Εργων και Μελετών του Προγράμματος Δημοσίων Επενδύσεων. 3.Τας εν ισχύϊ διατάξεις του Κανονισμού Αναθέσεως Μελετών Προγράμματος Δημοσίων Επενδύσεων (ΚΑΜΠΔΕ). 4.Την ισχύουσαν Νομοθεσίαν, περί Υπευθύνων Δηλώσεων. 5.Την από 8-11-76 πρότασιν της Γνωμοδοτικής Επιτροπής Μητρώου Μελετητών και Κανονισμού Αναθέσεως (ΓΕΜΜΚΑ), αποφασίζομεν: 1.Εγκρίνομεν, όπως, πέραν των μελετητικών γραφείων, των εγγεγραμμένων εις το αναθεωρηθέν Μητρώον Μελετητών συμμετέχουν προσωρινώς, εις πάσαν εκδήλωσιν ενδιαφέροντος, δια την ανάληψιν μελετών του Προγράμματος Δημοσίων Επενδύσεων, και ενδιαφερόμενοι, προς εγγραφήν εις το Μητρώον Μελετητών, εφ’ όσον υπέβαλον κατά τους μήνας Δεκ. 1975 και Ιαν. 1976 σχετικήν αίτησιν εγγραφής κατά πρώτον, ή εξ αναθεωρήσεως εγγραφής εις τούτο, συμφώνως προς την τότε ανακοίνωσιν τυ Υπουργείου Συντονισμού.  2.Οι κατά τα ανωτέρω, ενδιαφερόμενοι, θεωρούνται, μέχρις ολοκληρώσεως, υπό της Γνωμοδοτικής Επιτροπής Μητρώου Μελετητών και Κανονισμού Αναθέσεως (ΓΕΜΜΚΑ), της διαδικασίας εγγραφής τούτων, εις το Μητρώον Μελετητών, ως προσωρινώς εγγεγραμμένοι εις αυτό, υφ’ όλα τα αιτηθέντα δια της αιτήσεως εγγραφής ή επανεγγραφής τούτων εις το προαναφερθέν Μητρώον στοιχεία (σύνθεσις γραφείου, κατηγορίαι μελετών κ.λ.π.), εν συνδυασμώ όμως, προς τα εν εδαφ. γ΄ της παρ. 3 της παρούσης οριζόμενα.  3.Απαραίτητον προϋπόθεσιν, δια την, κατά τα ανωτέρω, συμμετοχήν, αποτελεί η, εκ μέρους του υπευθύνου Μελετητικού γραφείου, υποβολή, εις τον φορέα πέραν των υπό του ΚΑΜΠΔΕ και του φορέως της μελέτης απαιτουμένων δικαιολογητικών, υπευθύνου δηλώσεως, κατά το άρθρ. 2 παρ. 1 και 4 του Ν.Δ. 105/69, περιλαμβανούσης τα κάτωθι: α)Την ημερομηνίαν και τον αριθμόν πρωτοκόλλου της, παρά του ενδιαφερομένου υποβληθείσης αιτήσεως εγγραφής ή εξ αναθεωρήσεως εγγραφής, εις το Μητρώον Μελετητών. β)Τα κατά ΚΑΜΠΔΕ στοιχεία του ενδιαφερομένου, ήτοι: 1)τας αιτηθείσας κατηγορίας μελετών, 2)την αιτηθείσαν σύνθεσιν του γραφείου, περιλαμβάνουσαν και την ειδικότητα ενός εκάστου των μελών αυτού,  3)την δυναμικότητα του γραφείου. γ)Την αποδοχήν της κρίσεως του Υπουργείου Συντονισμού, τόσον ως προς την καταλληλότητα του ενδιαφερομένου, δια την ανάληψιν της υπ’ όψιν μελέτης, όσον και ως προς την τελικήν εγγραφήν αυτού εις το Μητρώον Μελετητών, βάσει των αναγκαίων δικαιολογητικών. δ)Την ανεπιφύλακτον αποδοχήν της τοιαύτης συμμετοχής εις μελέτας, ως προσωρινής ρυθμίσεως. ε)Εις περίπτωσιν ανακριβούς δηλώσεως, αποδοχήν ακυρώσεως της αναθέσεως της μελέτης, άνευ οιασδήποτε απαιτήσεως αποζημιώσεως, εκ μέρους του ενδιαφερομένου.  4.Συνημμένως, προς την ανωτέρω υπεύθυνον δήλωσιν, δέον όπως υποβληθή ετέρα τοιαύτη, υφ’ όλων των μελών, ως και του υπευθύνου των ενδιαφερομένων, δι’ ανάληψιν μελέτης, γραφείων, εις ην να εμφαίνηται, ότι ούτοι δεν φέρονται εγγεγραμμένοι εις το αναθεωρηθέν Μητρώον Μελετητών. 5.Αι ως άνω δηλώσεις συνοδεύουν την προς τον αρμόδιον φορέα αίτησιν εκδηλώσεως ενδιαφέροντος, δι’ ανάληψιν μελέτης.  6.Ελλιπείς ή ανεπαρκείς δηλώσεις, κατά τα ανωτέρω, αποκλείουν την αποδοχήν του ενδιαφερομένου, εκ μέρους του αρμοδίου εκπονήσεως μελέτης φορέως. 